
Narva Pähklimäe Gümnaasiumi ruumide tasuta kasutusse andmine
1. Asjaolud ja menetluse käik
Alates 2013. aastast tegutseb Narvas Narva Täppisteaduste Kool, mille pidaja on MTÜ Puškini Instituut. Kuni 2015/2016. õppeaasta lõpuni tegutses kool Narva Koorikooli ruumides, alates 2016/2017. õppeaastast plaanib kool kolida Narva Pähklimäe Gümnaasiumi ruumidesse. Ruumide kasutamise eesmärk on Narva linna gümnaasiumide õpilastele täiendava venekeelse hariduse võimaldamine gümnaasiumi riikliku õppekava valikainetes lähtuvalt Narva linna ja MTÜ Puškini Instituut vahel 15.03.2013. a sõlmitud koostöölepingust.

MTÜle Puškini Instituut antakse tasuta kasutusse Narva Pähklimäe Gümnaasiumi hoones aadressil Pähklimäe tänav 3 asuvaid ruume üldpindalaga 744,5 m² (2. korruse ruumid nr 222, 224, 227-229 ja abiruumid) ajavahemikul 01.09.2016-31.12.2016.
2. Õiguslikud alused
Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005.a määrusega nr 14/52 vastuvõetud „Linnavara kasutusse andmise korra” punktile 7.2.3 võib linnavalitsuse korraldusega anda linnavara kasutusse tasuta tähtajaga kuni viis aastat mittetulundusühingutele.
3. Otsus

Anda MTÜ-le Puškini Instituut, registrikood 80260399, tasuta kasutusse Narva Pähklimäe Gümnaasiumi hoones, aadressil Pähklimäe tänav 3 asuvad 2. korruse ruumid nr 222, 224, 227-229 ja abiruumid üldpindalaga 744,5 m² ajavahemikuks 01.09.2016-31.12.2016 eesmärgiga võimaldada Narva linna gümnaasiumide õpilastele täiendavat venekeelset haridust gümnaasiumi riikliku õppekava valikainetes lähtuvalt Narva linna ja MTÜ Puškini Instituut vahel 15.03.2013. a sõlmitud koostöölepingust.
4. Rakendussätted
4.1 Tunnistatakse kehtetuks Narva Linnavalitsuse 26.06.2013. a korraldus nr 610-k „Narva Koorikooli ruumide tasuta kasutusse andmine“.

4.2 Korraldus jõustub seadusega sätestatud korras.

4.3 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

